A4-0266/97

Ψήφισμα σχετικά με τη μεταφορά αλόγων και άλλων ζώντων ζώων

Το Ευρωπαϊκό Κοινοβούλιο,

- υπενθυμίζοντας την πρόταση ψηφίσματος του κ. Provan και άλλων σχετικά με την μεταφορά αλόγων (B4-0183/94),

- έχοντας υπόψη το ψήφισμα σχετικά με τη μεταφορά αλόγων προς σφαγήν, το οποίο εγκρίθηκε στις 10 Ιουνίου 1983 ((EE C 184 της 11.7.1983, σελ. 133.))[semigr ]

- έχοντας υπόψη το ψήφισμά του της σχετικά με την πολιτική καλής διαβίωσης των οικόσιτων ζώων, που εγκρίθηκε στις 20 Φεβρουαρίου 1987 ((EE C 76 της 23.3.1987, σελ. 185.))[semigr ]

- έχοντας υπόψη το ψήφισμα της 6ης Απριλίου 1990 σχετικά με την πρόταση της Επιτροπής για κανονισμό του Συμβουλίου που αφορά την προστασία των ζώων κατά την μεταφορά ((EE C 113 της 7.5.1990 , σελ. 206. ))[semigr ]

- έχοντας υπόψη το ψήφισμα της 15 Δεκεμβρίου 1993 σχετικά με την πρόταση της Επιτροπής προς το Συμβούλιο για οδηγία που τροποποιεί την οδηγία 91/628/ΕΟΚ σχετικά με την προστασία των ζώων κατά την μεταφορά ((EE C 20 της 24.1.1994, σελ. 63. ))[semigr ]

- έχοντας υπόψη το ψήφισμά του της 15ης Δεκεμβρίου 1993 για την προστασία των ζώων ((ΕΕ C 20 της 24.1.1994, σελ. 68.)) [semigr ]

- έχοντας υπόψη το ψήφισμά του της 26ης Μαΐου 1993 σχετικά με την μη θέση σε εφαρμογή της κοινοτικής νομοθεσίας όσον αφορά την προστασία των ζώων κατά τη διάρκεια της μεταφοράς ((EE C 176 της 28.6.1993, σελ. 62. ))[semigr ]

- έχοντας υπόψη το ψήφισμά του της 21ης Ιανουαρίου 1994 σχετικά με την ευμάρεια και την διαβίωση των ζώων στην Κοινότητα ((EE C 44 της 14.2.1994, σελ. 206. ))[semigr ]

- έχοντας υπόψη το ψήφισμά του της 30ής Σεπτεμβρίου 1994 σχετικά με την προστασία των ζώντων ζώων κατά τη μεταφορά ((EE C 305 της 31.1.1994, σελ. 148. ))[semigr ]

- έχοντας υπόψη το ψήφισμά του της 15ης Φεβρουαρίου 1995 σχετικά με την καλή διαβίωση των ζώων ((EE C 56 της 6.3.1995, σελ. 53. ))[semigr ]

- έχοντας υπόψη το ψήφισμά του της 15ης Νοεμβρίου 1996 σχετικά με την εφαρμογή της οδηγίας 95/29/ΕΚ της 29ης Ιουνίου 1995 που τροποποιεί την οδηγία 91/628/ΕΟΚ σχετικά με την προστασία των ζώων κατά την μεταφορά ((EE C 362 της 2.12.1996, σελ. 331. ))[semigr ]

- έχοντας υπόψη την έκθεση της Επιτροπής Μεταφορών και Τουρισμού και τις γνωμοδοτήσεις της Επιτροπής Γεωργίας και Ανάπτυξης της Υπαίθρου και της Επιτροπής Περιβάλλοντος Δημόσιας Υγείας και Προστασίας των Καταναλωτών (A4- 0266/97).

Α. λαμβάνοντας υπόψη ότι η Διεθνής Λίγκα για την προστασία των αλόγων τον Οκτώβριο 1994 υπέβαλε αναφορά στον Πρόεδρο του Ευρωπαϊκού Κοινοβουλίου όσον αφορά τα άλογα που προορίζονται για σφαγή και ότι την αναφορά αυτή υπέγραψαν 3.250.000 άτομα, πράγμα που αποδεικνύει τη μαζική υποστήριξη της προστασίας των ζώων εκ μέρους της κοινής γνώμης,

Β. λαμβάνοντας υπόψη ότι για την μεταφορά αλόγων χρειάζονται συμπληρωματικές διατάξεις,

Γ. λαμβάνοντας υπόψη ότι ένας μεγάλος αριθμός εισαγόμενων αλόγων και άλλων ζώων από την Ανατολική Ευρώπη βρίσκεται σε κατάσταση εξάντλησης, τραυματισμού ή ακόμα είναι και ετοιμαθάνατα όταν φθάνουν στην Ευρωπαϊκή Ένωση και ότι κατά την εκφόρτωσή τους ή κατά την εισοδό τους στην Ευρωπαϊκή Ένωση αποτελούν αντικείμενο κακής μεταχείρισης,

Δ. λαμβάνοντας υπόψη ότι τα ζώντα ζώα που εξάγονται σε τρίτες χώρες υποφέρουν σοβαρά κατά τη διάρκεια της μεταφοράς τους και ότι συχνά αποτελούν αντικείμενο κακής μεταχείρισης κατά την εκφόρτωσή τους μετά την άφιξη στον τόπο προορισμού στις τρίτες χώρες,

Ε. λαμβάνοντας υπόψη ότι, στο άρθρο 2, της οδηγίας 95/29/ΕΚ, ορίζεται σαφώς εντός ποιάς προθεσμίας πρέπει να γίνει η μεταφορά της εν λόγω οδηγίας στο εθνικό δίκαιο των κρατών μελών,

ΣΤ. λαμβάνοντας υπόψη ότι η οδηγία 95/29/ΕΚ υπονομεύεται σοβαρά από την έλλειψη συνοδευτικών νομοθετικών διατάξεων για τον καθορισμό κριτηρίων όσον αφορά τους τόπους στάθμευσης και τα μέσα μεταφοράς, σύμφωνα με το άρθρο 1, εδάφιο 9 της οδηγίας,

Ζ. λαμβάνοντας υπόψη ότι, σύμφωνα με το άρθρο 1, εδάφιο 9, της οδηγίας 95/29/ΕΚ η Επιτροπή όφειλε πριν από τις 31 Δεκεμβρίου 1995 να υποβάλει προτάσεις στο Συμβούλιο για τον καθορισμό των προδιαγραφών όσον αφορά τα μέσα μεταφοράς,

Η. λαμβάνοντας υπόψη ότι, σύμφωνα με το άρθρο 1, εδάφιο 9, της οδηγίας 95/29/ΕΚ, το Συμβούλιο έπρεπε να καθορίσει πριν από τις 30 Ιουνίου 1996, κατόπιν προτάσεως της Επιτροπής, τα κοινοτικά κριτήρια για τους τόπους στάθμευσης,

Θ. λαμβάνοντας υπόψη οι τακτικές επιθεωρήσεις των φορέων προστασίας των ζώων έχουν αποδειχθεί σε μεγάλο βαθμό ανεπαρκείς, τόσο στα εξωτερικά σύνορα όσο και στην Ευρωπαϊκή Ένωση,

Ι. λαμβάνοντας υπόψη ότι η οδηγία 95/29/ΕΚ δεν έχει αποφέρει, έως σήμερα, καμία σαφή βελτίωση για την ευμάρεια των ζώων που μεταφέρονται σε μεγάλες αποστάσεις,

ΙΑ. λαμβάνοντας υπόψη ότι ο έλεγχος τόσο της Επιτροπής όσο και των κρατών μελών σχετικά με την μεταφορά φαίνεται εντελώς ανεπαρκής για να διασφαλίζει την ευημερία των ζώων,

ΙΒ. έχοντας υπόψη ότι στον προϋπολογισμό του 1997 και στη θέση B2-511 έχει εγγραφεί ποσό 2.500.000 Ecu που προορίζεται για τις δαπάνες σχετικά με την επίβλεψη και την τήρηση των διατάξεων προστασίας των ζώων κατά τη μεταφορά τους εντός και εκτός της Ευρωπαϊκής Ένωσης,

ΙΓ. λαμβάνοντας υπόψη ότι η μεταφορά ζώων αυξάνει σημαντικά τον κίνδυνο διάδοσης μολυσματικών ασθενειών,

ΙΔ. λαμβάνοντας υπόψη ότι η μεταφορά ζώων με ανεύθυνο τρόπο όχι μόνο προξενεί περιττό πόνο στα ζώα, αλλά και οδηγεί σε υποβάθμιση της ποιότητας του κρέατος,

ΓΕΝΙΚΑ

1. φρονεί ότι τα ζώα που προορίζονται για κατανάλωση πρέπει κατάρχήν να σφάζονται όσο το δυνατό πλησιέστερα στον τόπο προέλευσης και ότι κάθε απαραίτητη μεταφορά θα πρέπει να ικανοποιεί ένα ελάχιστο επίπεδο απαιτήσεων, ούτως ώστε να εξασφαλίζεται η καλή διαβίωση των ζώων[semigr ]

2. θεωρεί τη μεταφορά ζώων που προορίζονται για κατανάλωση σε μεγάλες αποστάσεις όχι μόνο ανεπιθύμητη αλλά και περιττή, δεδομένου ότι χάρη στις σύγχρονες τεχνικές ψύξης του κρέατος, μπορεί να μεταφέρεται κρύο ή κατεψυγμένο σε μεγάλες αποστάσεις[semigr ]

3. καλεί την Επιτροπή, με στόχο την καλή διαβίωση των ζώων, να αναπτύξει μια πολιτική η οποία θα αποσκοπεί στον περιορισμό της μεταφοράς ζώων σε μεγάλες αποστάσεις και στην κατά το δυνατόν διεξαγωγή της μεταφοράς αυτής με το πλοίο ή το σιδηρόδρομο, έτσι ώστε να καθίσταται δυνατή η μεταφορά των ζώων υπό καλύτερες συνθήκες, εφόσον η μεταφορά με τα μέσα αυτά συνεπάγεται λιγότερες στάσεις και περισσότερο χώρο για τα ζώα[semigr ]

4. καλεί την Επιτροπή να υποβάλει πρόταση προκειμένου στις περιφέρειες να δημιουργηθεί και πάλι επαρκής χωρητική ικανότητα όσον αφορά τα σφαγεία και να ενθαρρυνθεί η τάση δημιουργίας κινητών σφαγείων, καθορίζοντας υψηλές προδιαγραφές υγιεινής των σχετικών εγκαταστάσεων, προκειμένου να περιοριστεί ο κίνδυνος εξάπλωσης ασθενειών μέσω του προσωπικού[semigr ]

5. φρονεί ότι η αναπαραγωγή πρέπει να λαμβάνει χώρα σε μία εκμετάλλευση υπό τον όρο ότι αυτό δεν οδηγεί σε αύξηση της κλίμακας[semigr ]

6. καλεί την Επιτροπή να εξετάσει κατά πόσο οι ενέργειες τοπικών, περιφερειακών ή εθνικών αρχών ενθαρρύνουν ασκόπως τη μεταφορά ζώων που προορίζονται για κατανάλωση[semigr ]

7. φρονεί ότι τα μελλοντικά κράτη μέλη πρέπει να δεσμευθούν ώστε να αποδεχθούν το κτηνιατρικό κεκτημένο ως προϋπόθεση για να καταστούν μέλη της ΕΕ[semigr ]

8. ζητεί από την Επιτροπή να διαθέσει περισσότερους πόρους για την ενθάρρυνση της βιολογικής μορφής της κτηνιατρικής εκμετάλλευσης[semigr ]

9. καλεί την Επιτροπή, στο μελλοντικό κανονισμό για την βιολογική κτηνοτροφική εκμετάλλευση, να συμπεριλάβει το θέμα της ευημερίας των ζώων γενικά και κατά την μεταφορά τους ειδικότερα[semigr ]

10. καλεί την Επιτροπή να αναπτύξει ένα ευρωπαϊκό χαρακτηριστικό ποιότητας για τα γεωργικά προϊόντα στα οποία θα συμπεριλαμβάνεται η ευημερία των ζώων[semigr ]

11. φρονεί ότι η εσωτερίκευση του εξωτερικού κόστους της μεταφοράς πρέπει να θεωρείται ως δεδομένη[semigr ] θα πρέπει να αποθαρρύνεται η μεταφορά σε μεγάλες αποστάσεις και να ενθαρρύνεται η μεταφορά μέσω του σιδηροδρόμου[semigr ]

12. καλεί την Επιτροπή να αποθαρρύνει την οδική μεταφορά ζώων σε μεγάλες αποστάσεις με την θέσπιση υψηλών ελαχίστων απαιτήσεων για τη διασφάλιση της ευημερίας των ζώων[semigr ]

ΜΕΣΑ ΜΕΤΑΦΟΡΑΣ

13. ζητεί επιμόνως από την Επιτροπή, σύμφωνα με το άρθρο 1, εδάφιο 9 της οδηγίας 95/29/ΕΚ, να υποβάλει στο Συμβούλιο ταχέως πρόταση για οδηγία σχετικά με τον καθορισμό προδιαγραφών τις οποίες θα πρέπει να τηρούν τα μέσα μεταφοράς[semigr ]

14. κρίνει ότι:

α) τα τυποποιημένα μέσα μεταφοράς πρέπει να πληρούν τις εξής προϋποθέσεις:

- η γωνία κλίσης της ράμπας πρέπει να ανέρχεται το πολύ σε 20 μοίρες[semigr ]

- οι χοίροι και οι μόσχοι πρέπει να φορτώνονται και να εκφορτώνονται με υδραυλικό ανελκυστήρα[semigr ]

- η ράμπα προβλέπεται να αποτελείται από εγκάρσιους δοκούς πλάτους 12 εκατοστών[semigr ]

- για τη φόρτωση αλόγων η ράμπα αντί των εγκαρσίων δοκαριών πρέπει να επικαλύπτεται με μοκέτα από ίνες ινδικής καρύδας ή από επίστρωμα με ελαστικό κόμμι ή μείγμα κόμμεος[semigr ]

- κατά τη φόρτωση το βαγόνι των ζώων πρέπει να φωτίζεται από μέσα[semigr ]

- στο δάπεδο των βαγονιών πρέπει να είναι στρωμένο ένα αντιολισθητικο επίστρωμα[semigr ]

- για άλογα και άλλα ζώα θα πρέπει να προβλέπεται το δάπεδο να είναι επικαλυμμένο με ελαφρά στρώση αχύρου[semigr ]

β) τα οχήματα εκείνα τα οποία κατ' εξαίρεση μπορεί να υπερβαίνουν τον ανώτατο χρόνο ταξιδίου πρέπει, μεταξύ άλλων, να είναι εξοπλισμένα με:

- εντοιχισμένα συστήματα διατροφής και παροχής ύδατος[semigr ]

- εγκαταστάσεις που θα δίνουν τη δυνατότητα στα ζώα να ξαπλώνουν

- χωρίσματα ούτως ώστε να αποφεύγεται η σύγκρουση των ζώων μεταξύ τους[semigr ]

- ειδικό σύστημα εξαερισμού ή aircondition[semigr ]

γ) τα μέσα μεταφοράς τα οποία για ένα μέρος του ταξιδίου θα πρέπει να σταθμεύσουν πάνω σε πορθμεία πρέπει να είναι εξοπλισμένα:

- με aircondition ή κατάλληλο σύστημα εξαερισμού[semigr ]

- μία ειδική προσαρμογή στο σασί όπου τα οχήματα θα μπορούν να προσδένονται[semigr ]

- με επαρκή αποθέματα τροφής και ύδατος σε περίπτωση που ο συνολικός χρόνος ταξιδιού υπερβαίνει τις 8 ώρες[semigr ]

και καλεί την Επιτροπή να συμπεριλάβει τις πτυχές αυτές στην πρότασή της[semigr ]

15. καλεί το Συμβούλιο, μετά από τη δημοσίευση της προαναφερθείσας πρότασης της Επιτροπής, και μετά από διαβούλευση με το Ευρωπαϊκό Κοινοβούλιο, να λάβει απόφαση σχετικά με την οδηγία αυτή όσο το δυνατόν συντομότερα[semigr ]

16. φρονεί ότι, η διάρκεια της οδικής μεταφοράς των ζώων που προορίζονται για σφαγή δεν πρέπει να υπερβαίνει τις 8 ώρες[semigr ]

17. φρονεί ότι η μεταφορά ζώων που προορίζονται για εκπάχυνση δεν πρέπει να διαρκεί περισσότερο από 8 ώρες πριν από μία περίοδο ανάπαυσης 24 ωρών για τροφή και πότισμα έως ότου εισαχθούν ειδικές προδιαγραφές για τα μέσα μεταφοράς και καθορισθούν αναγνωρισμένοι χώροι στάθμευσης σύμφωνα με τα κριτήρια που έχουν προταθεί από την Επιτροπή[semigr ]

18. κρίνει ότι ο χρόνος παραμονής εντός ενός οχήματος που σταθμεύει πάνω σε πορθμείο δεν πρέπει να εκλαμβάνεται ως χρόνος ανάπαυσης αλλά ως χρόνος ταξιδίου[semigr ]

ΧΩΡΟΙ ΣΤΑΘΜΕΥΣΗΣ

19. ζητεί επιμόνως από την Επιτροπή, σύμφωνα με το άρθρο 1, εδάφιο 9 της οδηγίας 95/29/ΕΚ, να υποβάλει αμελητί στο Συμβούλιο την πρόταση οδηγίας σχετικά με τον καθορισμό των κριτηρίων για τους τόπους στάθμευσης[semigr ]

20. καλεί το Συμβούλιο, μετά τη δημοσίευση της προαναφερθείσας πρότασης της Επιτροπής, και μετά από διαβούλευση με το Ευρωπαϊκό Κοινοβούλιο, να λάβει σχετική απόφαση το συντομότερο δυνατό[semigr ]

21. εκτιμά το γεγονός ότι στην οδηγία προβλέπεται ότι οι τόποι στάθμευσης πρέπει να είναι έτσι εξοπλισμένοι ώστε να μην έρχονται σε επαφή ζώα με διαφορετικά επίπεδα υγείας[semigr ]

22. φρονεί ότι η διασυνοριακή μεταφορά μέσω οχημάτων πρέπει να γίνεται μόνο μέσω εξωτερικών συνοριακών σταθμών που διαθέτουν κατάλληλους χώρους στάθμευσης. Οι μεταφορείς έχουν την υποχρέωση να δηλώνουν εκ των προτέρων ποιο χώρο στάθμευσης θα χρησιμοποιήσουν. Μία σφραγίδα την οποίαν λαμβάνουν επί τόπου χρησιμεύει ως απόδειξη για τις εθνικές αρχές ότι πράγματι οι μεταφορείς αυτοί χρησιμοποίησαν τον χώρο στάθμευσης που είχε προηγουμένως δηλωθεί[semigr ]

ΤΗΡΗΣΗ ΚΑΙ ΕΛΕΓΧΟΣ

23. θεωρεί απαράδεκτο ότι μερικά κράτη μέλη δεν έχουν ακόμα μεταφέρει ή έχουν εν μέρει μόνο μεταφέρει στην εθνική τους νομοθεσία τις οδηγίες 91/628/ΕΟΚ και 95/29/ΕΚ, και καλεί την Επιτροπή να λάβει μέτρα κατά των εν λόγω κρατών μελών λόγω μη τηρήσεως των υποχρεώσεων τους[semigr ]

24. καταδικάζει τη χαλαρή στάση των κρατών μελών που πάσχουν σοβαρά σε ό,τι αφορά τον έλεγχο για την εφαρμογή των υφισταμένων οδηγιών[semigr ]

25. φρονεί ότι η Επιτροπή διαθέτει ανεπαρκή μέσα για να εξακριβώσει και να ρυθμίσει τις περιπτώσεις αυτές[semigr ]

26. καλεί την Επιτροπή να διαθέσει περισσότερο προσωπικό και περισσότερα χρήματα για τον έλεγχο της μεταφοράς, των χώρων στάθμευσης και των σφαγίων. Ένα μέρος των 100 επιπλέον υπαλλήλων της κτηνιατρικής επιθεώρησης, που έχει προσφάτως προσλάβει η Επιτροπή, θα πρέπει να διατεθεί για τον σκοπό αυτό. Επιπλέον, είναι λογικό ένα μέρος του ελέγχου αυτού να επιτελείται από καθοριζόμενες ΜΚΟ, που ασκούν δράση στον τομέα της ευμάρειας των ζώων[semigr ]

27. είναι της γνώμης ότι η άδεια μεταφοράς θα πρέπει να ανανεώνεται κάθε πέντε έτη μετά από ενδελεχή αξιολόγηση της συμπεριφοράς της επιχείρησης από τις αρμόδιες αρχές[semigr ]

28. θεωρεί ότι για μια αποτελεσματική τήρηση των σχετικών διατάξεων, σε περίπτωση επανειλημμένων παραβάσεων, θα πρέπει να αφαιρείται η άδεια του ενεχόμενου μεταφορέα[semigr ]

29. φρονεί ότι, παράλληλα με τα οριζόμενα ως προς την κατάρτιση του μεταφορέα στο άρθρο 1, εδάφιο 4 της οδηγίας 95/29/ΕΚ, ο μεταφορέας θα πρέπει να εξετάζεται επίσης και σε ό,τι αφορά τις γνώσεις του για το περιεχόμενο των σχετικών ευρωπαϊκών οδηγιών[semigr ]

30. καλεί την Επιτροπή, το αργότερο στις 31 Δεκεμβρίου 1997, να υποβάλει προσωρινή έκθεση όπου θα αιτιολογούνται τα ληφθέντα μέτρα, θα αξιολογείται η εφαρμογή των οδηγιών στα κράτη μέλη και θα δίδονται εξηγήσεις για τη χρησιμοποίηση των πόρων που έχουν εγγραφεί στον προϋπολογισμό για αυτό τον σκοπό[semigr ]

31. καλεί την Επιτροπή να εκπονήσει έκθεση για τους ελέγχους που εφαρμόζονται από τις αρχές ή τις υπηρεσίες στις οποίες τα κράτη μέλη έχουν αναθέσει την αποστολή του ελέγχου της τήρησης των οδηγιών, και εν συνεχεία να προβεί σε επισκόπηση των ελέγχων που έχουν πραγματοποιηθεί, τις φύσεις των παραβάσεων και της συνέχειας που έχει δοθεί[semigr ]

32. καλεί την Επιτροπή να λάβει μέτρα ούτως ώστε το προσωπικό των συνοριακών σταθμών να ενημερώνεται πλήρως για τις διατάξεις που καθορίζονται στις σχετικές οδηγίες, να ενεργεί σύμφωνα με αυτές και να αναφέρει τις σχετικές παραβάσεις στην αρμόδια αρχή[semigr ]

33. σε ό,τι αφορά την επιβολή κυρώσεων και την επίβλεψη επί των εισαγωγών τρίτων χωρών, θεωρεί ότι στην πράξη πρέπει να επιτυγχάνονται αποτελέσματα όταν γίνεται λόγος για συνεργασία με τις εθνικές αρχές των εν λόγω τρίτων χωρών και όταν υπάρχει υποστήριξή τους[semigr ] γιάυτό το λόγο ζητεί με έμφαση από την Επιτροπή να αρχίσει διαπραγματεύσεις με τις τρίτες χώρες που πληρούν τις προϋποθέσεις, ούτως ώστε να χαραχθούν αμοιβαίως αποδεκτοί κανόνες και αποδεκτές διαδικασίες με σκοπό την όσο το δυνατό καλύτερη τήρηση των προδιαγραφών κατά την περίοδο της μεταφοράς των ζώων[semigr ]

34. ζητεί από την Επιτροπή να συσταθεί μία ενιαία βάση ηλεκτρονικών δεδομένων πληροφορικής, η οποία θα περιλαμβάνει όλους τους εγκεκριμένους μεταφορείς, λεπτομερείς ιδιαιτερότητες σχετικά με τα οχήματά τους και όλες τις γνωστοποιημένες παραβάσεις[semigr ] στη βάση αυτή πρέπει να έχουν άμεση πρόσβαση όλοι οι τελωνειακοί σταθμοί στα εξωτερικά σύνορα της Ένωσης και όλα τα σημεία ελέγχου εντός της Ένωσης[semigr ]

ΕΞΑΓΩΓΕΣ

35. ζητεί από την Επιτροπή να σταματήσει τις εξαγωγικές επιδοτήσεις για τις εξαγωγές ζώων που προορίζονται για κατανάλωση[semigr ]

36. ζητεί από την Επιτροπή να ενθαρρύνει τη δημιουργία πανευρωπαϊκού συστήματος το οποίο να εξαρτά τη χορήγηση ή την ανανέωση αδειών εξαγωγής από την αυστηρή και πλήρη τήρηση εκ μέρους των εξαγωγέων, των κανόνων περί προστασίας των ζώντων ζώων προς εξαγωγή, όπως καθορίζονται στις ευρωπαϊκές οδηγίες και για ολόκληρη τη διάρκεια των ταξιδιών, και να προβλέπει την άμεση ανάκληση των εν λόγω αδειών σε περίπτωση μη συμμόρφωσης[semigr ]

37. ζητεί από την Επιτροπή να συνεργασθεί σε μεγάλο βαθμό με τις αρχές τρίτων χωρών ούτως ώστε να εξασφαλίζεται ότι οι μεταφορείς είναι σε θέση να μεταφέρουν ζώα που προορίζονται για κατανάλωση σύμφωνα με τις ευρωπαϊκές οδηγίες[semigr ]

ΕΙΣΑΓΩΓΕΣ

38. καλεί την Επιτροπή να καταβάλει κάθε δυνατή προσπάθεια προκειμένου να πείσει τις αρμόδιες αρχές των τρίτων χωρών να μεταφέρουν στην Ευρωπαϊκή Ένωση κρέας αντί αλόγων και άλλων ζώντων ζώων[semigr ]

39. ζητεί από την Επιτροπή να χορηγεί άδειες εισαγωγής αποκλειστικά σε εκείνους τους μεταφορείς που έχουν πασιφανώς μεταφέρει τα ζώα από τον τόπο προέλευσης σύμφωνα με τις προδιαγραφές που ισχύουν εντός της Ευρωπαϊκής Ένωσης[semigr ]

40. ζητεί από την Επιτροπή να μεριμνά για τη διενέργεια αυστηρών ελέγχων σχετικά με τις συνθήκες με τις οποίες πραγματοποιείται η μεταφορά ζώων από τρίτες χώρες[semigr ]

41. ζητεί από την Επιτροπή να συμφωνήσει με τις αρμόδιες αρχές των τρίτων χωρών σχετικά με τους χώρους στάθμευσης υψηλής ποιότητας και άλλες προδιαγραφές, ούτως ώστε οι μεταφορείς τρίτων χωρών να μπορούν να μεταφέρουν τα ζώα σύμφωνα με τις ευρωπαϊκές οδηγίες[semigr ]

42. ζητεί από την Επιτροπή να μεριμνά ώστε, αν τα ζώα που φθάνουν στα εξωτερικά σύνορα της Ευρωπαϊκής Ένωσης δεν βρίσκονται σε καλή κατάσταση από άποψη υγείας, ή αν δεν είναι δυνατόν να προσδιορισθεί η κατάσταση της υγείας τους τότε, αναλόγως προς την περίπτωση, να λαμβάνεται απόφαση είτε για την επιστροφή των ζώων, είτε για τη σφαγή τους είτε για μια χρονική περίοδο ανάπαυσης. Όλα τα έξοδα που συνεπάγονται οι εν λόγω αποφάσεις καταλογίζονται στο μεταφορέα[semigr ]

ΔΙΚΑΙΩΜΑ ΚΑΤΑΓΓΕΛΙΑΣ

43. ζητεί από την Επιτροπή να υποβάλει προτάσεις στο Συμβούλιο προκειμένου τόσο στον ευρωπαίο πολίτη όσο και στις οργανώσεις προστασίας των ζώων να εκχωρείται το δικαίωμα προσφυγής στη δικαιοσύνη για τη λήψη νομικών μέτρων κατά προσώπων ή επιχειρήσεων που ταλαιπωρούν χωρίς λόγο τα ζώα[semigr ]

44. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στις κυβερνήσεις των κρατών μελών, στην Διεθνή Λίγκα για την Προστασία των Αλόγων, καθώς και στην Ευρωομάδα για την ευμάρεια των ζώων.